Document ID: /roh_data/filtered/fineweb-2-filterrobots_roh.jsonl.gz/53373

Probabel davent dals 6 da settember porscha la Posta Svizra ses servetschs en l'apoteca en il center dal vitg. Tenor communicaziun haja la filiala da Panaduz sentì adina dapli che la clientella fetschia sias fatschentas online, uschia ch'ins saja sa decis per quest pass. Pajaments pon vegnir fatgs a partir da lura tar la postina u il postin avant l'isch-chasa. La clientella da la TopPharm apoteca e drogeria po era spedir pachets e brevs en Svizra sco era en l'exteriur, prender encunter spediziuns e far pajaments cun la PostFinance Card ed autras cartas da credit.
RTR novitads 11:00